Iohannes archidiaconus Eduensis. Noverit tam presens etas quam futura posteritas, quod magister Guillermus de Laier in presentia nostra donavit et concessit Humberto pronepoti et filiolo suo quicquid habebat apud Chaumont jure hereditario ad presens et in perpetuum possidendum. In hujus rei testimonium ad instanciam dicti magistri presentem cartulam sigilli nostri munimine roboravimus. Anno gracie Mº CCº XIIIIº, mense Marcio.